CELEX: 32011R1036
Language: bg
Date: 2011-10-17 00:00:00
Title: Регламент за изпълнение (ЕС) № 1036/2011 на Комисията от 17 октомври 2011 година за определяне на лихвените проценти за отчетната 2012 година на ЕФГЗ, които да се прилагат за изчисляване на разходите за финансиране на интервенционните мерки, обхващащи закупуване, съхранение и пласмент на запасите

18.10.2011   
            
            
               BG
            
            
               Официален вестник на Европейския съюз
            
            
               L 271/42
            
         РЕГЛАМЕНТ ЗА ИЗПЪЛНЕНИЕ (ЕС) № 1036/2011 НА КОМИСИЯТА
   от 17 октомври 2011 година
   за определяне на лихвените проценти за отчетната 2012 година на ЕФГЗ, които да се прилагат за изчисляване на разходите за финансиране на интервенционните мерки, обхващащи закупуване, съхранение и пласмент на запасите
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално член 3, параграф 3 от него,
   като има предвид, че:
   
               (1)
            
            
               В член 4, параграф 1, буква а) от Регламент (ЕО) № 884/2006 на Комисията от 21 юни 2006 г. за определяне на подробни правила за прилагането на Регламент (ЕО) № 1290/2005 на Съвета за финансирането от страна на Европейския фонд за гарантиране на земеделието (ЕФГЗ) на интервенционни мерки под формата на операции на публично съхранение и отчитане на операции на публично съхранение от разплащателните агенции на държавите-членки (2) се предвижда разходите за финансиране на фондове, набрани от държавите-членки за закупуване на продукти, да се определят съгласно правилата, посочени в приложение IV към същия регламент.
            
         
               (2)
            
            
               По силата на точка I.1, алинея първа от приложение IV към Регламент (ЕО) № 884/2006 изчисляването на посочените разходи за финансиране се прави на базата на единен лихвен процент за Съюза, определян от Комисията в началото на всяка отчетна година. Този лихвен процент съответства на средната стойност на срочните лихвени проценти Euribor за три и дванадесет месеца, регистрирани през шестте месеца преди нотификацията от държавите-членки, предвидена в точка I.2, алинея първа от посоченото приложение IV, с тегло съответно една трета и две трети. Този лихвен процент трябва да бъде определен в началото на всяка отчетна година на Европейския фонд за гарантиране на земеделието (ЕФГЗ).
            
         
               (3)
            
            
               Ако нотифицираният от държава-членка лихвен процент обаче е по-нисък от единния лихвен процент, определен за Съюза, за тази държава-членка се определя лихвен процент на нивото на нотифицирания процент съгласно точка I.2, алинея втора от приложение IV към Регламент (ЕО) № 884/2006.
            
         
               (4)
            
            
               Освен това съгласно точка I.2, алинея трета от приложение IV към Регламент (ЕО) № 884/2006, ако няма нотификация от държава-членка във вида и срока, посочени в точка I.2, алинея първа от същото приложение IV, прилаганият лихвен процент към тази държава-членка се счита за нулев. Ако държава-членка обяви, че не е дължала лихви, тъй като през съответния период не е имала продукти в публични интервенционни складове, към тази държава-членка се прилага единният лихвен процент, определен от Комисията. Дания, Италия, Люксембург, Малта, Португалия и Словения обявиха, че не са дължали лихви, тъй като през съответния период не са имали продукти в публични интервенционни складове.
            
         
               (5)
            
            
               Предвид нотификациите на държавите-членки до Комисията, лихвените проценти, приложими за отчетната 2012 година на ЕФГЗ, следва да се определят, като се вземат предвид тези различия.
            
         
               (6)
            
            
               Мерките, предвидени в настоящия регламент, са в съответствие със становището на Комитета за земеделските фондове,
            
         ПРИЕ НАСТОЯЩИЯ РЕГЛАМЕНТ:
   Член 1
   За разходите, направени от държавите-членки при финансирането на фондове за закупуване на интервенционни продукти, начислими към отчетната 2012 година на Европейския фонд за гарантиране на земеделието (ЕФГЗ), лихвените проценти, предвидени в приложение IV към Регламент (ЕО) № 884/2006, в изпълнение на член 4, параграф 1, буква а) от същия регламент, се определят на:
   
               а)
            
            
               0,0 % за специалния лихвен процент, приложим в Кипър, в Естония и в Латвия;
            
         
               б)
            
            
               0,5 % за специалния лихвен процент, приложим във Финландия;
            
         
               в)
            
            
               0,6 % за специалния лихвен процент, приложим в Обединеното кралство;
            
         
               г)
            
            
               0,9 % за специалния лихвен процент, приложим в Германия;
            
         
               д)
            
            
               1,0 % за специалния лихвен процент, приложим в Ирландия;
            
         
               е)
            
            
               1,2 % за специалния лихвен процент, приложим в Белгия;
            
         
               ж)
            
            
               1,3 % за специалния лихвен процент, приложим в Австрия;
            
         
               з)
            
            
               1,4 % за специалния лихвен процент, приложим в Чешката република;
            
         
               и)
            
            
               1,8 % за специалния лихвен процент, приложим в Швеция;
            
         
               й)
            
            
               1,9 % за единния лихвен процент за Съюза, приложим към останалите държави-членки.
            
         Член 2
   Настоящият регламент влиза в сила в деня на публикуването му в Официален вестник на Европейския съюз.
   
   Той се прилага от 1 октомври 2011 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 октомври 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 209, 11.8.2005 г., стр. 1.
   
      (2)  ОВ L 171, 23.6.2006 г., стр. 35.